[Recto] Le mareschal de Baudricourt lieutenant general et gouverneur pour le Roy en Baurgogne Deffendans a tous cappitaines et gens de guerre tenans le party du Roy nostredit seigneur tant de ses ordonnances que autres que ès paroisses de Chevigney, Menostey, Jouhé, Champvans, et Champaigney, et ès villaiges de Monniere, Sampans, Moissey, Fresne et de Paintre, estant ou conté de Baurgogne, ilz ne courent, preinent prisonniers, pillent, ne facent autre exploictz de guerre durant ce present mois d’octobre, ains laissent les habitants d’iceulx y estre et demourer recueillir leurs biens et faire tous les autres negoces ainsi qu’ilz faisoient au- paravant la guerre commancée, pourveu toutesvoyes que par eulx au aucuns d’eulx ne soit fait, dit au pourchassé chose preiudiciable au Roy nostredit seigneur ses pays et subgetz, lesquelz villaiges ensemble lesditz habitans et tous et chacuns leurs biens nous avons prins et mis, prenons et mectons par ces presentes en la garde du Roy nostredit seigneur et la nostre [Verso] durant cedit mois. Actendu qu’ilz se sont espatiz a quelque somme d’argent paur convertir et emploier en certaines reparacions que presentement se font en la ville d’Auxonne. Dauné a Diion le second jour d’octobre l’an mil IIIIc IIIIXX et dix huit. Ainsi signé Baudricourt.